พระเอกปอโคม่า ปั๊มชีวิต แฉหัวใจหยุดเต้น
หนักไข้เลือดออก-ไตวาย ผอ.รพ.รามาแจงยังไม่ตาย,พระเอกหน้าหวานช่อง 3 ปอ ทฤษฎี ชีวิตวิกฤติสุดๆ ชนิดแขวนอยู่บนเส้นยาแดงผ่าแปด ป่วยหนักด้วยอาการไข้เลือดออก แถมมีอาการไตวาย เกล็ดเลือดต่ำมาก นอนหมดสติไม่รู้สึกตัว ถูกนำส่งโรงพยาบาลรามาฯ แพทย์นำเข้าห้องไอซียู เพื่อนร่วมวงการบันเทิงแห่โพสต์โซเชียลขอบริจาคเลือดช่วยชีวิตเป็นการด่วน ขณะที่แพทย์ระดมกำลังรักษายื้อลมหายใจเต็มที่,สร้างความตกอกตกใจแก่เหล่าแฟนละคร ภายหลังจากคนในวงการบันเทิงจำนวนมาก พากันระดมโพสต์ข้อความทั้งในอินสตาแกรมและเฟซบุ๊ก เมื่อช่วงบ่ายวันที่ 10 พ.ย. นำโดยพระเอกช่อง 3 อั๋น-วิทยา วสุไกรไพศาล โพสต์ข้อความในอินสตาแกรมส่วนตัว ขอรับบริจาคเกล็ดเลือดกรุ๊ป A เป็นการเร่งด่วน ให้พระเอกหนุ่ม ปอ-ทฤษฎี สหวงษ์ วัย 37 ปี เนื่องจากเกล็ดเลือดต่ำ โดยให้มาบริจาคที่โรงพยาบาลรามาธิบดี อาคารสมเด็จพระเทพฯ ตึก 3 ในเวลา 08.30-16.30 น. แจ้งว่าบริจาคเลือดให้ ปอ-ทฤษฎี สหวงษ์,ผู้สื่อข่าวจึงติดตามสอบถามจากแหล่งข่าวใกล้ชิด ได้รับการเปิดเผยว่า ปอกำลังป่วยหนัก เป็นไข้เลือดออกระดับวิกฤติ รวมถึงมีอาการไตวาย โดยพระเอกดังของช่อง 3 มีอาการไม่สบายตั้งแต่เมื่อ 7 วันที่แล้ว แต่อาการเริ่มทรุดหนักขึ้นเมื่อวันอาทิตย์ จนต้องย้ายมารักษาที่ รพ.รามาธิบดี และมีอาการวิกฤติขึ้นเมื่อวันจันทร์ ตอนนี้สิ่งที่ต้องการอันดับแรกก่อนคือเลือด ซึ่งมีรายงานว่าจนถึงวันอังคารที่ 10 พ.ย. ปอยังไม่รู้สึกตัวและยังไม่มีใครเข้าเยี่ยมได้เลย ซึ่งคณะแพทย์กำลังระดมรักษากันอย่างเต็มที่ และเตรียมแถลงข่าวเรื่องอาการของปอต่อไป,เย็นวันเดียวกัน ผู้สื่อข่าวสอบถามอาการของปอ กับ นพ.สุรศักดิ์ ลีลาอุดมลิปิ ผอ.รพ.รามาธิบดี ได้รับการเปิดเผยว่า ปอป่วยด้วยไข้เลือดออก พักรักษาตัวอยู่ที่ห้องไอซียู ห้องผู้ป่วยวิกฤติ ชั้น 5 อาคารสมเด็จพระเทพฯ อาการยังไม่พ้นขีดอันตราย เดิมปอไปรักษาตัวอยู่รพ.เอกชนแห่งหนึ่งเป็นเวลา 6 วัน แต่ปรากฏว่าอาการเริ่มทรุดลง จึงได้ส่งตัวมา รักษาที่โรงพยาบาลรามาฯ เมื่อเวลา 16.00 น. วันที่ 9 พ.ย. เนื่องจากคนไข้มีภาวะเกล็ดเลือดต่ำมาก มีภาวะแทรกซ้อน เลือดออกในอวัยวะต่างๆ หลายส่วน ต้องใช้เครื่องช่วยหายใจ รพ.ต้องระดมแพทย์ผู้เชี่ยวชาญด้านโรคติดเชื้อและแพทย์ผู้เชี่ยวชาญด้านเลือด ปอมีอาการไตวายเฉียบพลัน ตกเลือด ในช่วงเย็นวันที่ 10 พ.ย. เลือดของ รพ.มีเพียงพอต่อการรักษา หากประชาชนต้องการที่จะบริจาคเลือดก็มาได้ แต่ขอให้เป็นเวลาในเวลาทำการ ส่วนผู้ที่จะมา เยี่ยมขอให้งดไปก่อนเนื่องจากคนไข้ต้องการพักผ่อน,ด้านบอย-ปกรณ์ ฉัตรบริรักษ์ พระเอกร่วมสังกัดเดียวกัน ที่เป็นหนึ่งในผู้ที่ช่วยโพสต์ข่าวขอรับบริจาคเลือดให้ปอ-ทฤษฎี เปิดเผยว่า ทราบข่าวจากไลน์กรุ๊ปนักแสดงช่อง 3 ที่โพสต์กันตลอดวัน แต่ไม่ทราบในรายละเอียด เพราะทั้งวันติดถ่ายละครเรื่องไฟล้างไฟ แต่ก็ติดตามความคืบหน้าตลอด รู้สึกเป็นห่วงและเอาใจช่วยขอให้ปอหายป่วยไวๆ,ก่อนหน้านี้เมื่อวันที่ 16 ก.พ.2558 ปอ-ทฤษฎี ก็เจอเคราะห์มาแล้ว เมื่อประสบอุบัติเหตุลื่นล้มตกบันไดในบ้านตัวเองที่ จ.บุรีรัมย์ ทำให้กระดูกข้อต่อเชิงกรานหัก ขาหัก อุบัติเหตุในครั้งนั้น ปอถูกนำตัวเข้ามาส่งที่ รพ.ศิริราช ซึ่งต้องทนความเจ็บปวดไปตลอดทางและจากอุบัติเหตุที่เกิดขึ้น ทำให้ปอต้องหยุดพักรักษาตัวเป็นเวลาถึง 3 เดือน ก่อนจะกลับมารับงานแสดงได้เหมือนเดิม กระทั่งมาเกิดป่วยหนักในครั้งนี้อีก,ผู้สื่อข่าวรายงานว่า ในไลน์กรุ๊ปนักแสดงช่อง 3 มีการรายงานอาการป่วยของปอ-ทฤษฎีด้วยว่า อาการโคม่าน่าเป็นห่วงมาก เกล็ดเลือดต่ำราว 1 หมื่น เท่านั้น ซึ่งคนปกติแล้วจะอยู่ที่ 5 หมื่น ทีมแพทย์ รพ.รามาธิบดีต้องระดมกันมาช่วย เพื่อให้พระเอกคนดังผ่านพ้นวิกฤติชีวิตครั้งนี้ ที่น่าเป็นห่วงที่สุดก็คือในคืนวันที่ 10 พ.ย. ถ้าหากประคับประคองให้ผ่านคืนนี้ไปได้ก็น่าจะปลอดภัย,ด้านผู้จัดละครหนุ่ม เจ็ท-ณัฐพงศ์ เหมือนประสิทธิเวช เผยว่า ทราบข่าวเมื่อช่วงหัวค่ำจึงระดมเพื่อนๆไปช่วยกันบริจาคเลือดที่ รพ.รามาธิบดี แต่ปรากฏว่าต้องเดินทางกลับระหว่างทาง เนื่องจากได้รับแจ้งว่าหมดเวลาทำการแล้ว จึงกลับไปติดตามข่าวที่บ้านแทน เพราะ รพ.ไม่อนุญาตให้เข้าเยี่ยมผู้ป่วย,ส่วน อั๋น-วิทยา วสุไกรไพศาล พระเอกช่อง 3 เพื่อนสนิทของปอได้เดินทางไปเยี่ยมเพื่อนรัก ที่นอนรักษาตัวในห้องไอซียู อาคารสมเด็จพระเทพฯ เมื่อตอนเย็น โดยไม่ขอให้สัมภาษณ์ใดๆ,มีรายงานว่าเมื่อเวลา 19.40 น. วันเดียวกัน อาการของพระเอกชื่อดัง ปอ-ทฤษฎี สหวงษ์ ได้ทรุดหนักถึงขั้นหัวใจหยุดเต้นไปชั่วขณะ ทีมแพทย์รพ.รามาฯ ได้ระดมกันปั๊มหัวใจช่วยชีวิตอย่างเร่งด่วน กระทั่งหัวใจของพระเอกหนุ่มได้กลับมาเต้นอีกครั้ง โดยปอมีอาการโคม่า มีเลือดออกที่ช่องปอด และมีอาการไตวาย,เวลา 20.30 น. นพ.สุรศักดิ์ ลีลาอุดมลิปิ ผอ.โรงพยาบาลรามาธิบดี ได้ให้สัมภาษณ์ถึงกรณีที่มีกระแสข่าวว่า ปอ ทฤษฎี ได้เสียชีวิตว่า ขอยืนยันว่าปอยังมีชีวิตอยู่ ส่วนอาการเปลี่ยนแปลงตลอดเวลา แต่โดยรวมอาการก็ยังคงทรงตัวอยู่ คนไข้ติดเชื้อไวรัสเดงกี่ มีภาวะไตวาย แต่อย่างไรก็ตามเชื่อว่าทีมแพทย์จะสามารถรักษาอาการป่วยของพระเอกปอให้ดีขึ้นได้ในเร็ววัน
พระเอกหน้าหวานช่อง 3 ปอ ทฤษฎี ชีวิตวิกฤติสุดๆ ชนิดแขวนอยู่บนเส้นยาแดงผ่าแปด ป่วยหนักด้วยอาการไข้เลือดออก แถมมีอาการไตวาย เกล็ดเลือดต่ำมาก นอนหมดสติไม่รู้สึกตัว ถูกนำส่งโรงพยาบาลรามาฯ
ปอ ทฤษฎี สหวงษ์,ปอ ทฤษฎี ป่วยหนัก,ปอ ทฤษฎี ป่วยโคม่า,ปอ ทฤษฎี ไข้เลือดออก,ปอ ทฤษฎี โคม่า,ปอ ทฤษฎี บริจาคเลือด,บริจาคเลือดให้ปอ ทฤษฎี,ปอ ทฤษฎี ร.พ.รามา,ปอ ทฤษฎี เลือดกรุ๊ปเอ,บริจาคเลือดให้ ปอ ทฤษฎี ที่ไหน,ปอ ทฤษฎี ป่วย,ข่าวบันเทิง,ไทยรัฐออนไลน์,ปอ เป็นไข้เลือดออก,ไข้เลือดออก,ภาวะไตวาย,ปอ ไตวาย,ไตวายเฉียบพลัน,ปอ ทฤษฎีขอบริจาคเลือด,บริจาคเลือดกรุ๊ป เอ,เลือดกรุ๊ป เอ,ข่าว,ทีมข่าวหน้า1,ไทยรัฐฉบับพิมพ์